Хоол боловсруулалт

Хоол боловсруулалт гэж хоол тэжээлийн бодисыг биеийн эд эсэд хүргэх явцад гарах хувирлуудыг хэлнэ. Эдгээр үйл явц хоол боловсруулах тогтолцоогоор дамжиж явагдана. Хүний хоол боловсруулалт аманд эхлэнэ. Аманд зажлагдан няцлагдаж, шүлсэнд байх ферментүүдийн оролцоотойгоор анхан шатны боловсруулалт явагддаг. Хоол залгигдан улаан хоолойгоор дамжин ходоодонд орж, ходоодны хүчилтэй холилдоно. Ходоодонд хоол орсноор шөлтэй төстэй холимог болдог. Энэ холимог цааш нарийн гэдсээр дамжин явах замд тэжээлийн боловсорсон жижиг хэсэг цусанд шимэгдэн ордог. Тэжээлийн үлдсэн хэсэг бүдүүн гэдсэнд очоод тэнд биед шимэгдэлгүй үлдсэн хэсэг нь биеэс өтгөн ялгадас байдлаар гадагшладаг. Хоол боловсруулалт 13-24 цагийн хугацаанд явагддаг. Энэ хугацааны 1.5-2 цагийг нь ходоодонд өнгөрөөдөг. Нарийн гэдэсний урт нь 20 орчим метр байх ба хамгийн урт эрхтэн юм хоол боловсруулах замын нийт урт нь том оврын автобусны урттай ойролцоо байна. 

Тэжээлийн бодис ходоодноос аажимхан нарийн гэдсэнд орж эндээс цусанд шимэгдэж, улмаар бүдүүн гэдсэнд орж ус нь шимэгдээд гадагшлах хүртлээ тэндээ байдаг.

 Эшлэл 

Бусад холбоос

 Human Physiology - Digestion
NIH guide to digestive system

Ангилал:Боловсруулах эрхтэний физиологи
Ангилал:Биологийн процесс